Temeljem čl. 21. Statuta Kliničkog bolničkog centra Osijek i čl. 2 a. Pravilnika o uvjetima za unutarnji ustroj kliničkih zdravstvenih ustanova ( NN br.: 143/13, 31/15, 79/15, 49/16) ravnatelj Kliničkog bolničkog centra Osijek, Osijek, J. Huttlera 4 raspisuje

NATJEČAJ

**za izbor i imenovanje radnika za sljedeća reizborna radna mjesta ( m/ž ):**

1. **predstojnika Klinike za neurokirurgiju**
2. **pročelnika Zavoda za maksilofacijalnu i oralnu kirurgiju**
3. **pročelnika Objedinjenog hitnog bolničkog prijema**

Uvjeti radnog mjesta 1/

* visoka stručna sprema, završen medicinski fakultet
* liječnik specijalist/ uži specijalist iz djelatnosti naznačene ustrojstvene jedinice,
* odobrenje za samostalan rad
* znanstveno- nastavno zvanje ( docent, izvanredni ili redoviti profesor)
* fakultetski nastavnik na Medicinskom fakultetu
* pet godina radnog staža na poslovima specijalista

Uvjeti radnog mjesta 2/:

* visoka stručna sprema, završen medicinski fakultet
* liječnik specijalist/ uži specijalist iz djelatnosti ustrojstvene jedinice
* odobrenje za samostalan rad
* pet godina radnog staža na poslovima specijalista

Uvjeti pod 3/:

* visoka stručna sprema, završen medicinski fakultet
* liječnik specijalist/ uži specijalist iz djelatnosti ustrojstvene jedinice
* odobrenje za samostalan rad
* pet godina radnog staža na poslovima liječnika specijalista

Uz zamolbu po natječaju potrebno je priložiti i sljedeću dokumentaciju:

* preslik diplome,
* presik uvjerenja o položenom specijalističkom, odnosno subspecijalističkom ispitu,
* preslik odobrenja za samostalan rad,
* preslik odluke o izboru u znanstveno- nastavno zvanje ( pod 1. )
* preslik potvrde da je kandidat nastavnik na medicinskom fakultetu ( pod 1. )
* preslik domovnice
* potvrda HZMO-a o radnom stažu, ne starija od dana objave natječaja
* životopis
* program rada i razvoja klinike/ zavoda/ OBHP-a za mandatno razdoblje

Izbor i imenovanje kandidata se obavlja na mandatno razdoblje od 4 ( četiri ) godine.

Zamolbe s dokazima o ispunjavanju uvjeta natječaja dostavljaju se u roku od osam ( 8) dana od dana objave natječaja na adresu: Klinički bolnički centar Osijek - Ravnateljstvo, J. Huttlera 4, 31 000 Osijek, s naznakom radnog mjesta na koje se kandidat javlja.

Na natječaj se mogu javiti osobe oba spola ( čl. 13. st. 2. Zakona o ravnopravnosti spolova NN br.: 82/08 ).

Nepravodobne i nepotpune zamolbe neće se uzeti u razmatranje, a dokumentacija će biti vraćena kandidatu.

Pozivaju se kandidati koji ostvaruju prednost pri zapošljavanju sukladno čl.102., st. 1-3 Zakona o hrvatskim braniteljima iz Domovinskog rata i članovima njihovih obitelji NN( 121/17) da dostave dokaze iz čl. 103., st.1. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti pri zapošljavanju sukladno čl. 9 Zakona o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Broj: R1/7838/2018

Klinički bolnički centar Osijek